Margarete III av Flandern

**Margarete av Dampierre** (født 13. april 1350; død 16. eller 21. mars 1405) var grevinne av Flandern (som Margarete III), grevinne av Artois og pfalzgrevinne av Burgund (som Margarete II; 1357-1361, 1369-1405) ved ekteskapet med Filip II av Burgund, hertug av Burgund, og to ganger hertuggemalinne av Burgund. Via hennes mor, Margarete av Brabant, datter av Jan III av Brabant, var hun også arving av grevskapene Brabant og Limburg. I eget navn var hun også grevinne av Burgund, Flandern, Nevers, Rethel og Artois (1384-1405) og hertuginne av Brabant og Limburg (1404-1405). I Nederland omtales hun som Margareta av Male etter festningen Male nær Brugge.

Margarete var den eneste datteren og arvingen til Ludvig II av Flandern (Louis de Mâle), grev av Flandern, og Margarete av Brabant. Gjennom ekteskapet med hertug Filip II av Burgund, kalt for «den dristige», da hun var 19 år gammel, ble hun stammor til det (andre) hertuglige Valois-dynastiet i Burgund og dermed også til dynastiet til de spanske og østerrikske habsburgerne.

## Historie
Margarete var datter og arving av Ludvig II av Flandern (Louis de Mâle), greve av Flandern, greve av Nevers, og greve av Rethel (1346–1384); og hans hustru Margarete av Brabant. Via hans mor Margarete av Frankrike var Ludvig også greve av Burgund og greve av Artois (1382–1384).

I 1355 ble den syv år gamle Margarete gift med Filip av Rouvres, barnebarn og arving av Eudes IV av Burgund. Filip var elleve år gammel og hennes tremenning. Han var greve av Burgund og Artois (1347–1361), hertug av Burgund (1350–1361) og ble greve av Auvergne og Boulogne (1360–1361).

Margarete ble enke i 1361 som følge av ektemannens rideulykke, men hun hadde ingen barn med ham. Da Filip I av Burgund var død uten arvinger gjorde kong Johan II av Frankrike gjorde da krav på hertugdømmet Burgund for kongeriket Frankrike, ved hjemfall (latin *excidere*, «falle fra»). I 1364 ble Filip II av Burgund (Filip den dristige), kong Johans yngste sønn, tildelt hertugdømmet, og giftet seg deretter med Margarete, hertugdømmets tidligere hertuginne Hennes andre ekteskap med Filip den dristige fant sted i 1369.

Filip II hadde tidligere vært hertug av Touraine (1359–1363), og ble senere også grev av Charolais (1390–1404). Da Margaretes far døde i 1384 arvet hun og Filip fylkene Artois, Burgund, Flandern, Nevers, og Rethel. Filip døde i 1404 og Margarete året etter.

I henhold til Guizot hadde hennes far ikke noe ønske om å gifte henne til en franskmann og var langt mer vennlig innstilt mot England. Han ble overtalt til ekteskapet av hans mor, Margarete av Frankrike.

## Familie
Hennes eldste sønn, Johan II av Burgund, også kalt for «den fryktesløse», etterfulgte henne i 1405 som hertug av Burgund, greve av Burgund, greve av Artois, og greve av Flandern. I 1406 arvet hennes yngre sønn, Antoine av Brabant, Brabant og Limburg. Nevers var først, i hennes levetid, gitt til deres eldste sønn Johan, men etter at han ble hertug gikk det videre til hennes yngste sønn Philippe.

## Barn

Margarete og Filip II fikk følgende barn:
* Johan I av Burgund, med tilnavnet «den uredde» hertug av Burgund (1371&ndash;1419, myrdet ved Montereau), hennes eldste sønn og etterfølger i Flandern, Artois, og Burgund.
* Karl av Burgundy (1372&ndash;1373)
* Margareta av Burgund (oktober 1374 &ndash; 8. mars 1441, Le Quesnoy), gift med Vilhelm VI av Holland, hertug av Bayern.
* Louis av Burgund (1377&ndash;1378)
* Katarina av Burgund (april 1378, Montbard – 24. januar 1425, Gray, Haute-Saône), gift med Leopold IV av Habsburg, hertug av Østerrike.
* Bonne av Burgund (1379&ndash;1399, Arras)
* Maria av Burgund, hertuginne av Burgund (september 1380, Dijon &ndash; 2. oktober 1422, Thonon-les-Bains), gift med Amadeus VIII, hertug av Savoie
* Anton av Burgund, hertug av Brabant (august 1384 &ndash; 25. oktober 1415 ved Azincourt)
* Filip II, greve av Nevers og Rethel (1389&ndash;1415 ved Agincourt).

## Referanser


## Litteratur
* Bauer-Smith, Charlotte (2004): «Mapping Family Lines: A Late Fifteenth Century Example of Genealogical Display», Biggs, Douglas L.; Michalove, Sharon D.; Reeves, Albert Compton, red.: *Reputation and Representation in Fifteenth Century Europe*. Brill.
* Blockmans, Wim; Prevenier, Walter (1999): *The Promised Lands: The Low Countries Under Burgundian Rule, 1369-1530*. Overs. Fackelman, Elizabeth. University of Pennsylvania Press.
* Boffa, Sergio (2004): *Warfare in Medieval Brabant, 1356-1406*. Boydell & Brewer.
* Nicholas, David M. (1992): *Medieval Flanders*. Routledge.
* Nolan, Cathal J. (2006): «Duchy of Burgundy», *The Age of Wars of Religion, 1000-1650: An Encyclopedia of Global Warfare and Civilization*. Bind 1. Greenwood Publishing.
* Ormrod, W. Mark (2011): *Edward III*. Yale University Press.
* Vaughan, Richard (2005): *Philip the Bold: The Formation of the Burgundian State*. The Boydell Press.

## Eksterne lenker
* 

|-

|-

|-

|-

|-

|-